C 85/6
MT
Il-Ġurnal Uffiċjali tal-Unjoni Ewropea
22.2.2022
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Il-Każ M.10625 - CARLYLE GROUP / MACQUARIE GROUP / HYCC) Każ li jista’ jiġi kkunsidrat għal proċedura ssimplifikata (Test b’rilevanza għaż-ŻEE)
(2022/C 85/06)
1.
Fil-15 ta’ Frar 2022, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament talKunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Nobian Industrial Chemicals B.V. (“Nobian”, in-Netherlands), ikkontrollata minn Carlyle Group (“Carlyle”, l-Istati Uniti tal-Amerka); — Norgh Holding Company Limited (“Norgh”, ir-Renju Unit), li min-naħa tagħha hija kkontrollata minn Green Investment Group Limited (“GIG”, ir-Renju Unit), li min-naħa tagħha hija kkontrollata minn Macquarie Group Limited (“Macquarie”, l-Awstralja); — HyCC Holding B.V. (joint venture, “JV”, in-Netherlands).
Nobian u Norgh jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab tal-JV.
Il-konċentrazzjoni hija mwettqa permezz ta’ xiri ta’ ishma f’kumpanija maħluqa ġdida li tikkostitwixxi f’impriża konġunta.
2.
L-attivitajiet kummerċjali tal-impriżi kkonċernati huma:
— Nobian tipproduċi kimiċi bażiċi essenzjali għall-industriji li jvarjaw mill-kostruzzjoni u t-tindif sal-farmaċewtiċi u t-trattament tal-ilma.
Il-kumpanija prinċipali tagħha Carlyle hija korporazzjoni Amerikana ta’ ekwità privata multinazzjonali, ġestjoni alternattiva tal-assi u servizzi finanzjarji; — GIG, il-kumpanija prinċipali ta’ Norgh, hija żviluppatur speċjalizzat, sponsor u investitur b’missjoni li taċċellera t-tranżizzjoni ekoloġika, bil-kwartieri ġenerali tagħha f’Edinburgh, l-Iskozja.
GIG hija kkontrollata minn Macquarie, bank ta’ investiment multinazzjonali indipendenti u kumpanija ta’ servizzi finanzjarji, bil-kwartieri ġenerali u elenkata fl-Awstralja. — L-impriża bi sħab (joint venture, JV) se tkun attiva fil-produzzjoni tal-idroġenu ekoloġiku.
3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
(1) ĠU L 24, 29.1.2004, p. 1 (ir-“Regolament dwar l-Għaqdiet”).